Pasisir Dreamland kalebu pasisir pasir putih kang dumunung ing sangisore tebing-tebing dhuwur lan watu karang gedhé ing saindhenging pasisir.[2] Jeneng dreamland dijupuk saka tembung dreamland ing basa Inggris kang tegese tanah impian utawa dharatan impenan.[1] Dhek biyèn ing tlatah Pecatu kang tandus lan gersang, tau arep digawe sawijining pusat wisata paling gedhé lan paling unik ing Asia Wetan-Lor.[1] Ing kono uga bakal diadhegake resor kang superluks (super mewah) kang digathukake karo kawasan wisata kang ngendhelake asli lan endahing alam.[1] Nalika krisis moneter ing taun 1998, mega proyek iki mandheg, ora kaurus, kamangka para warga banget anggone nganti-anti supaya proyek kasebut bisa rampung.[1] Kabeh nduwé pengarep-arep bisa pindah ing bisnis pariwisata lan tetanen.[1] Wiwit saka iku para warga ngarani tlatah kono minangka tanah impian utawa dreamland.[1]